Kim Edberg Andersen (NB), 2023-04-13:
Hold da op, nu var jeg gået herned, og det blev for sent til, at jeg tænkte, at jeg gad at rende tilbage og trykke på knappen for at stille et spørgsmål, som fru Pia Kjærsgaard så heldigvis stillede for mig.
For hvor er det vildt at høre, at man hellere vil gemme sig på en sen aften end at stå vagt om en demokratisk samtale i Folketinget.
Det er helt vildt.
Altså, hold da magle.
Men det er da glædeligt, at vi er flere partier, som godt vil stå op for, at vi er imod en islamisering, og Nye Borgerlige er et af dem, for så kan de navnet.
Vi er et af dem, og jeg er ikke flov over at sige, at jeg synes, det er et kæmpeproblem med stormoskéer.
For jeg ser dem som islamistiske monumenter, ikke som fredelige muslimske bedesteder, og det er det, der er problemet, og vi fik vi jo rigtig blodet op.
Radikale har jo været bannerførere for, at vi har betonkuglerne herude foran med den beskyttelse, vi har haft, når vi i årevis har sagt, at det her er et kæmpe problem.
Men nej, det er det ikke, og vi skal vende den anden kind til, og Kim, I tager jo helt fejl, og det er så frygteligt, at I kan have så grimt et menneskesyn.
Og jeg skal passere dem hver eneste dag i Danmark på vej til min arbejdsplads for at stå og have en demokratisk samtale, som jeg ikke behøver at være flov over eller bange for, fordi der er en eller anden tåbe i et eller andet muslimsk land et eller andet sted, der ikke kan lide, hvad jeg siger.
Det er flovt.
For at vende tilbage til forslaget vil jeg sige, at fru Pia Kjærsgaard nok ikke er i tvivl om, at vi kommer til at støtte op om forslaget.
Men selvfølgelig har vi ikke ønsker om at bryde grundloven, og jeg synes også, fru Pia Kjærsgaard i forslaget viser, at der har været en tanke om grundloven, og at den skal overholdes, og der er fru Pia Kjærsgaard kommet frem til én ting og ministeren til en anden, og jeg ved, at Danmarksdemokraterne har tænkt sig at stille spørgsmål ind til det, og lad os så få klargjort det.
Men hvis der er nogle af jer partier herinde, der er bange for, om jeg så også synes, at menneskerettighedskonventionens artikel 14 lige skal spille ind, kan jeg vel sådan for bare lige at betrygge jer i det sige, at det ikke kommer til at få mig til at ligge søvnløs i mange sekunder, at jeg kommer til at træde en international konvention over tæerne.
For jeg synes, den bliver brugt til at gemme sig bagved og at træde danske børn og kvinder under fode i den her misforståede glæde i, at vi skal være medlem af noget internationalt, og så må der bare være danskere, der lever i frygt for det, der sker, altså ikke på grund af muslimer, men på grund af islamisering.
Der findes nemlig fredelige muslimer, som jeg under at bede.
Selvfølgelig gør jeg det, men der findes også eksempler som i »Moskéerne bag sløret«, som vi så tilsyneladende ikke kan forbyde.
For bare fordi man er formand et sted, skal man så ikke tages til indtægt for det.
Men havde jeg været formand for Satudarah og havde gjort det samme, var jeg blevet forbudt med grundloven kastet i nakken på mig med det samme.
Så jeg synes, det var pinligt at se den oplevelse i dag fra hr. Christian Friis Bachs side om, at man faktisk var lidt tilpas med, at man gemte en helt almindelig demokratisk samtale til sent, sådan at der nok ikke var nogen ude i den store verden, der så det.
Så jeg bliver nok nødt til at lave et opslag og sætte det på min Facebook, og så kan man se 24-7, at Nye Borgerlige selvfølgelig går ind for det her, så lang tid det kan holdes inden for grundlovens regler.